CELEX: 32021D1027
Language: lv
Date: 2021-06-22 00:00:00
Title: Padomes Lēmums (ES) 2021/1027 (2021. gada 22. jūnijs), ar kuru Eiropas Komisijai – Atalgojuma un individuālo tiesību birojam (PMO) – uztic īstenot pilnvaras, kas piešķirtas iecēlējinstitūcijai un iestādei, kas ir pilnvarota noslēgt darba līgumus, saistībā ar apdrošināšanu pret arodslimību un nelaimes gadījumu risku

24.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 224/29
               
            
         PADOMES LĒMUMS (ES) 2021/1027
         (2021. gada 22. jūnijs),
         ar kuru Eiropas Komisijai – Atalgojuma un individuālo tiesību birojam (PMO) – uztic īstenot pilnvaras, kas piešķirtas iecēlējinstitūcijai un iestādei, kas ir pilnvarota noslēgt darba līgumus, saistībā ar apdrošināšanu pret arodslimību un nelaimes gadījumu risku
         EIROPAS SAVIENĪBAS PADOME,
         ņemot vērā Eiropas Savienības Civildienesta noteikumus un Eiropas Savienības pārējo darbinieku nodarbināšanas kārtību, kas noteikti Padomes Regulā (EEK, Euratom, EOTK) Nr. 259/68 (1), un jo īpaši minēto Civildienesta noteikumu 2. panta 2. punktu un minētās Pārējo darbinieku nodarbināšanas kārtības 6. pantu,
         ņemot vērā Padomes Lēmumu (ES) 2017/262 (2017. gada 6. februāris), ar ko attiecībā uz Padomes Ģenerālsekretariātu nosaka iecēlējinstitūciju un iestādi, kas ir pilnvarota noslēgt darba līgumus, un atceļ Lēmumu 2013/811/ES (2),
         tā kā:
         
                     (1)
                  
                  
                     Eiropas Savienības ierēdņi un pārējie darbinieki ir apdrošināti pret arodslimību un nelaimes gadījumu risku saskaņā ar Eiropas Savienības Civildienesta noteikumu (“Civildienesta noteikumi”) 73. pantu un Eiropas Savienības pārējo darbinieku nodarbināšanas kārtības (“Pārējo darbinieku nodarbināšanas kārtība”) 28. un 95. pantu. Ievērojot Civildienesta noteikumu 73. pantu, minētās apdrošināšanas nosacījumi ir izklāstīti kopīgos noteikumos, ko izstrādājušas visas iestādes, kuru kopējo vienošanos Eiropas Savienības Tiesas priekšsēdētājs ir konstatējis 2005. gada 13. decembrī.
                  
               
                     (2)
                  
                  
                     Eiropas Komisijas Atalgojuma un individuālo tiesību birojs (PMO) ir atbildīgs par Komisijas un – uz pakalpojumu līmeņa vienošanos (PLV) pamata – dažu citu Savienības iestāžu un struktūru darbinieku individuālo finansiālo tiesību administrēšanu un izmaksāšanu.
                  
               
                     (3)
                  
                  
                     Saskaņā ar PLV, ko PMO un Padomes Ģenerālsekretariāts (PĢS) noslēdza 2019. gada 3. maijā, attiecībā uz PĢS darbiniekiem PMO ir atbildīgs par individuālo tiesību, pensiju tiesību un bezdarbnieka pabalstu administrēšanu un izmaksāšanu. Minētajās jomās PMO īsteno dažas iecēlējinstitūcijas un iestādes, kas ir pilnvarota noslēgt darba līgumus, pilnvaras saskaņā ar Padomes Lēmumu (ES) 2019/792 (3).
                  
               
                     (4)
                  
                  
                     2019. gada 3. maija PLV ir paredzēts, inter alia, ka PMO piedāvāto pakalpojumu darbības jomu var paplašināt, attiecinot to uz PĢS darbinieku apdrošināšanu pret arodslimību un nelaimes gadījumu risku. Ņemot vērā, ka nosacījumi attiecībā uz minēto apdrošināšanu ir kopīgi visām iestādēm un ka PMO ir vajadzīgās spējas un pieredze, ir lietderīgi uzticēt šādus pakalpojumus PMO.
                  
               
                     (5)
                  
                  
                     Lai šādu pakalpojumu nodošana būtu efektīva, Padomei attiecīgo pilnvaru, kas piešķirtas iecēlējinstitūcijai un iestādei, kas ir pilnvarota noslēgt darba līgumus, īstenošana attiecībā uz PĢS darbiniekiem Padomei būtu jāuztic PMO.
                  
               
                     (6)
                  
                  
                     Lai PĢS darbiniekiem nodrošinātu juridisko noteiktību, būtu skaidri jānosaka, ka pieprasījumi un sūdzības saistībā ar apdrošināšanu pret arodslimību un nelaimes gadījumu risku jāiesniedz Komisijai. Tādā pašā nolūkā būtu skaidri jānosaka, ka saistītās apelācijas Eiropas Savienības Tiesā ir jāiesniedz pret Komisiju,
                  
               IR PIEŅĒMUSI ŠO LĒMUMU.
         
            1. pants
            
               1.   Piemērojot Civildienesta noteikumu 73. pantu un Pārējo darbinieku nodarbināšanas kārtības 28. un 95. pantu, attiecībā uz PĢS darbiniekiem to pilnvaru īstenošana, kuras ar Civildienesta noteikumiem piešķirtas iecēlējinstitūcijai un ar Pārējo darbinieku nodarbināšanas kārtību – iestādei, kas ir pilnvarota noslēgt darba līgumus, tiek uzticēta Eiropas Komisijas Atalgojuma un individuālo tiesību birojam (PMO).
            
            
               2.   Pieprasījumus un sūdzības saistībā ar šā panta 1. punktā minētajiem jautājumiem iesniedz iecēlējinstitūcijai vai iestādei, kas ir pilnvarota noslēgt darba līgumus darbam Komisijā, ievērojot attiecīgi Civildienesta noteikumu 90.c pantu un Pārējo darbinieku nodarbināšanas kārtības 46. un 117. pantu. Apelācijas Eiropas Savienības Tiesā attiecībā uz šā panta 1. punktā minētajiem jautājumiem iesniedz pret Komisiju, ievērojot Civildienesta noteikumu 91.a pantu un Pārējo darbinieku nodarbināšanas kārtības 46. un 117. pantu.
            
         
         
            2. pants
            Šis lēmums stājas spēkā 2021. gada 1. jūlijā.
         
         
            Luksemburgā, 2021. gada 22. jūnijā
            
               
                  Padomes vārdā –
               
               
                  priekšsēdētāja
               
               A. P. ZACARIAS
            
         
         
            (1)  OV L 56, 4.3.1968., 1. lpp.
         
         
            (2)  OV L 39, 16.2.2017., 4. lpp.
         
         
            (3)  Padomes Lēmums (ES) 2019/792 (2019. gada 13. maijs), ar kuru Eiropas Komisijai – Atalgojuma un individuālo tiesību birojam (PMO) – uztic īstenot dažas pilnvaras, kas piešķirtas iecēlējinstitūcijai un iestādei, kas ir pilnvarota noslēgt darba līgumus (OV L 129, 17.5.2019., 3. lpp.).